section_heading: Glazbeni stil i teme
paragraph_text: <blockquote>Iako zasluge za tako snažan utjecaj napada 11. rujna ne možemo pripisati ničemu duhovnijem od zasićivačkih televizijskih izvješća o njima, oni mnogima i dalje ostaju najdojmljiviji događaj u nedavnoj svjetskoj povijesti; začeli su toliko mnogo misli, bojazni i sukoba u umovima onih koji su im svjedočili da se čak i danas ljudi koji nikad nisu bili u Americi mogu povezati zbog te zastrašujuće 102 minute. U to vrijeme i tijekom mjeseci nesigurnosti nakon tog događaja potreba za tim povezivanjem bila je još naglašenija. Heathen je zvučio kao da razumije kako se ljudi osjećaju. Ljudi su zbog toga odmah osjetili potrebu razumjeti Heathena. Od svih Bowiejevih uradaka od devedesetih nadalje upravo se taj najčešće smatra njegovim najboljim albumom jer je zasigurno njegov najizravniji. Čak ga je i Tony Visconti smatrao magnum opusom: "Rekao sam mu 'To je vrlo slično kakvoj simfoniji.'"<ref></blockquote>